Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviksi puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (”Puitedirektiivi”) Komission ehdotusta muuttava EY:n perustamissopimuksen 250 (2) artiklan nojalla /* KOM/2007/0453 lopull. - COD 2003/0153 */





[pic] | EUROOPAN YHTEISÖJEN KOMISSIO | Bryssel 20.7.2007 KOM(2007) 453 lopullinen 2003/0153 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (”Puitedirektiivi”) KOMISSION EHDOTUSTA MUUTTAVAEY:n perustamissopimuksen 250 (2) artiklan nojalla 2003/0153 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (”Puitedirektiivi”) (ETA:n kannalta merkityksellinen teksti) 1. JOHDANTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Tämä on komission lausunto Euroopan parlamentin hyväksymistä 53 tarkistuksesta. 2. Tausta Ehdotus KOM(2003) 418 lopullinen toimitettiin Euroopan parlamentille ja neuvostolle 14. heinäkuuta 2003 EY:n perustamissopimuksen 251 artiklassa tarkoitetun yhteispäätösmenettelyn mukaisesti. Kyseisen ehdotuksen oikeusperusta on EY:n perustamissopimuksen 95 artikla. Euroopan talous- ja sosiaalikomitea antoi lausuntonsa 28. tammikuuta 2004[1]. Euroopan parlamentti antoi lausuntonsa ensimmäisessä käsittelyssä 11. helmikuuta 2004[2]. EY:n perustamissopimuksen 251 artiklan 2 kohdan kolmannen alakohdan nojalla neuvosto vahvisti yhteisen kantansa yksimielisesti 11. joulukuuta 2006[3]. Komissio antoi 12. joulukuuta 2006 lausunnon yhteisestä kannasta. Euroopan parlamentti antoi lausuntonsa toisessa käsittelyssä 10. toukokuuta 2007. 3. Ehdotuksen tavoite Moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annettu puitedirektiivi 70/156/ETY on ollut vuodesta 1970 alkaen Euroopan yhteisön tärkein lainsäädäntöväline yhtenäismarkkinoiden täytäntöön panemiseksi moottoriajoneuvoalalla. Direktiiviehdotuksella laaditaan direktiivi 70/156/ETY uudelleen merkittäviltä osin; uudelleenlaatimisen tavoitteena on laajentaa yhteisön tyyppihyväksyntää koskevia periaatteita siten, että ne koskevat kaikkia hyötyajoneuvoja. Ehdotukseen sisältyy myös uusia säännöksiä, joilla pyritään helpottamaan pienten ja keskisuurten yritysten pääsyä sisämarkkinoille. Lisäksi ehdotus sisältää juridisia muutoksia yhteisön lainsäädännön valmistelun tehostamiseksi ja sellaisia säännöksiä, joiden avulla voidaan paremmin ymmärtää ajoneuvoihin sovellettavien teknisten säännösten ajan tasalle saattamista koskevia seikkoja, kun otetaan huomioon lainsäädännön kehitys kansainvälisellä tasolla. 4. Komission lausunto Euroopan parlamentin tarkistuksista Euroopan parlamentti hyväksyi 10. toukokuuta 2007 pitämässään täysistunnossa 62:sta äänestykseen jätetystä tarkistuksesta 53 tarkistusta. Kaikki hyväksytyt tarkistukset ovat syntyneet tuloksena toimielinten välillä käydystä yhteydenpidosta yhteisymmärryksen löytymiseksi toisessa käsittelyssä. Tarkistusten ensimmäinen ryhmä koskee ’kriittisiä osia’[4] (31 artikla). Tarkistuksilla pyritään ottamaan paremmin huomioon jälkimarkkinoille saapuvien varaosien valmistajien edut. Lisäksi kyseisen artiklan tiettyjä kohtia on selvennetty. Tarkistusten toinen ryhmä[5] mahdollistaa sen, että vammaisille muunneltuihin ajoneuvoihin erikoistuneet valmistajat voivat hyötyä yksinkertaistetusta hyväksyntämenettelystä. Tarkistusten kolmas ryhmä[6] koskee niin sanottua komiteamenettelyä, johon sisältyvän tarkastusoikeuden vuoksi kyseisten artiklojen sanamuoto oli muutettava toimielinten viimeksi käyttämän muotoilun mukaiseksi. Tarkistusten neljäs ryhmä[7] koskee viittauksia kansainvälisiin säännöksiin, jotka on yhdenmukaistettu korkean tason CARS-21 -työryhmän suositusten kanssa. Tarkistusten viides ryhmä[8] koskee muutoksia, joita Bulgarian ja Romanian liittyminen Euroopan unioniin edellyttää. Tarkistusten kuudes ryhmä[9] koskee siirtymäsäännöksiä, joiden avulla linja-autojen valmistajat voivat asteittain sopeutua direktiivillä täytäntöönpantaviin uusiin menettelyihin siten, ettei liikenneturvallisuus vaarannu. Muut tarkistukset[10] ovat toimituksellisia tarkistuksia. Tarkistuksella 6 luodaan yhteys Euro 5- ja Euro 6 -säännösten kanssa. Tarkistuksella 10 selvennetään sitä, ettei puitedirektiivin ja ”konedirektiivin” välillä ole päällekkäisyyttä. Tarkistuksella 28 selvennetään puolestaan sitä, että puitedirektiivin kattamien kysymysten tekniset muutokset voidaan toteuttaa EY:n asetuksella. Tarkistuksella 31 pyritään mahdollistamaan tyyppihyväksynnän antaminen riippumatta käyttövoimasta, jota ajoneuvossa hyödynnetään. Tarkistuksella 36 annetaan mahdollisuus määritellä paremmin aikuisten ja lasten turvajärjestelmien käsitteet. Tarkistuksella 37 pyritään yhdenmukaistamaan sanamuoto Yhdistyneiden Kansakuntien Euroopan talouskomission työryhmän 29 hiljattain antaman päätöslauselman kanssa. Tarkistukset 11 ja 16 ovat korjauksia. Komissio hyväksyy kaikki 53 tarkistusta. 5. Päätelmä Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti. [1] EUVL C 108, 30.4.2004, s. 29. [2] EUVL C 97E, 22.4.2004, s. 370. [3] EUVL C 64E, 20.3.2007, s. 1. [4] Tarkistukset 17, 22–24, 32, 46–48, 50 ja 55. [5] Tarkistukset 7, 12, 33–35, 42 ja 43. [6] Tarkistukset 2, 8, 13–15, 49, 51–54 ja 56–62. [7] Tarkistukset 3, 9 ja 25. [8] Tarkistukset 38–41. [9] Tarkistukset 1, 30, 44 ja 45. [10] Tarkistukset 6, 10, 11, 16, 28, 31, 36 ja 37.